section_heading: Program Gemini
paragraph_text: Program Gemini pokrenut je u siječnju 1962. s ciljem da se razviju komponente i postupci potrebni za ostvarenje budućih, složenijih misija, a posebno Apollo programa. U svemirskom brodu Gemini mogla su se smjestiti dva člana posade. Uz pomoć dvostupanjske rakete nosača Titan II, potiska prvog stupnja 195 tona i drugog stupnja 45 tona, ostvareno je ukupno dvanaest misija.